section_heading: Povijest
paragraph_text: Angloamerička narodna glazba s temama i zvukovima nalik na neofolk pojavljuje se već u šezdesetim godinama 20. stoljeća. Smatra se da su folk-glazbenici i sastavi poput Vulcan's Hammera, Changesa, Leonarda Cohena i Comusa utjecali na razvoj neofolka. Kasniji radovi sastava The Velvet Underground, posebice njegove članice Nico, iznimno su utjecali na razvoj neofolka.